શીર્ષક: નંદુરબારના ડૉ. રાજેન્દ્ર ભારુડ, જેમણે કોરોના મહામારીમાં જિલ્લામાં ઓક્સિજનની અછત ઊભી ન થવા દીધી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ડૉ. ભારુડ 2013ની બેચના આઈએએસ ઑફિસર છે

જેમાંથી ગુજરાતના અમદાવાદ, રાજકોટ, વડોદરા કે સુરત જેવાં પ્રમુખ શહેરો પણ બાકાત નથી. પરંતુ સુરતથી માત્ર 200 કિલોમીટર દૂર મહારાષ્ટ્રનો નંદુરબાર જિલ્લો મહારાષ્ટ્ર અને ગુજરાત જ નહીં, સમગ્ર દેશને માટે રાહ ચીંધનાર બન્યો છે.

'ડૉક્ટર બાબુ' રાજેન્દ્ર ભારુડની દૂરંદેશીને કારણે કોરોનાની બીજી ભયાનક લહેરની વચ્ચે પણ ત્યાં ઓક્સિજનની તંગી ઊભી થવા પામી ન હતી.

ભીલ સમાજમાંથી આવતાં ડૉ. ભારુડે નાનપણમાં દારુણ ગરીબી જોઈ હતી, જેના કારણે પૂરતી સુવિધાના અભાવે આદિવાસીઓએ કેવી મુસીબત ભોગવવી પડે છે, તેનો અંદાજ હતો, જેના કારણે તેમણે 'પાણી પહેલાં પાળ' બાંધી હતી.

ઓક્સિજન, અભાવ અને ઉપલબ્ધી

જ્યારે રસીકરણની શરૂઆત થઈ, ત્યારે સરપંચ તથા શિક્ષકો મારફત તેમણે નાગરિકો સુધી માહિતી પહોંચાડી

નંદુરબાર એ ગુજરાત અને મહારાષ્ટ્રની સીમા ઉપર આવેલો આદિવાસી બહુમતીવાળો વિસ્તાર છે. જેની તબીબી માળખાકીય સુવિધા પૂરતી સક્ષમ ન હતી.

વર્ષ 2020માં કોરોનાની પહેલી લહેર વખતે નંદુરબારમાં એક દિવસમાં મહત્તમ 190 જેટલા કેસ નોંધાયા હતા. ડૉ. ભારુડને અંદાજ આવી ગયો હતો કે આગામી સમયમાં ઓક્સિજનની જરૂર પડી શકે છે.

જ્યારે કોરોનાની પહેલી લહેર નબળી પડી ત્યારે સપ્ટેમ્બર-2020માં ડૉ. ભારુડે નંદુરબારની સરકારી હૉસ્પિટલમાં પ્રતિમિનિટ 600 લીટર ઓક્સિજન ઉત્પન્ન કરતો પ્લાન્ટ નાખ્યો.

ફેબ્રુઆરી અને માર્ચમાં વધુ બે પ્લાન્ટ નાખ્યા.  રૂપિયા 85-85 લાખના ખર્ચે ત્રણ પ્લાન્ટ કાર્યરત છે, જે પ્રતિમિનિટ 1,800 લીટર ઓક્સિજન ઉત્પાદિત કરે છે અને બે ખાનગી પ્લાન્ટ ટૂંક સમયમાં કાર્યરત થઈ જશે, જે 1,200 લીટર (પ્રતિમિનિટ) ઓક્સિજન ઉત્પાદનનો ઉમેરો કરશે.

ડૉ. ભારુડે આ પ્લાન્ટ ઊભા કરવા માટે જિલ્લા વિકાસ અને આયોજન ફંડ, સ્ટેટ ડિઝાસ્ટર રિલિફ ફંડ, સ્વૈચ્છિક સંસ્થાઓ તથા દાતાઓની મદદ લીધી.

મહારાષ્ટ્ર સરકારે અન્ય જિલ્લા કલેકટરોને 'નંદુરબાર મોડલ'ને અનુસરવાની કરવાની સૂચના આપી છે.

ડૉ. ભારુડે બીબીસી ગુજરાતી સાથે વાત કરતાં જણાવ્યું કે "મારી મેડિકલ પૃષ્ઠભૂમિને કારણે ઓક્સિજનનું મહત્ત્વ વધી શકે છે અને એટલે જ આ પ્લાન્ટ સ્થાપવામાં આવ્યાં."

નિઝર અને અન્ય સ્થળેથી ગુજરાતીઓ પણ અહીં સારવાર માટે આવી રહ્યા છે. 

ડૉ. ભારુડ માને છે કે કોઈ પણ સમસ્યાનો ઉકેલ મુખ્ય ચાર બાબત પર આધાર રાખે છે. 

"એક રાજકીય ઇચ્છાશક્તિ, બીજું ભંડોળની ઉપલોબ્ધતા, જનભાગીદારી તથા જિલ્લા વહીવટકર્તાની ઇચ્છાશક્તિ."

નંદુરબાર જિલ્લાના...